b'\n_START_ARTICLE_\nSlovenska zveza za prakti\xc4\x8dno strelstvo\n_START_SECTION_\nZgodovina\n_START_PARAGRAPH_\nSZPS je bila ustanovljena 9. marca 1994 kot del mednarodne konfederacije za prakti\xc4\x8dno streljanje in je bila ustanovljena iz \xc5\xbeelje slovenskih \xc5\xa1portnih strelcev po novi, dinami\xc4\x8dni strelski disciplini. Zveza je bila ustanovljena in \xc5\xa1e danes deluje na ljubiteljski (amaterski) ravni.\n_START_SECTION_\nZveza danes\n_START_PARAGRAPH_\nSede\xc5\xbe zveze je na naslovu Travni\xc5\xa1ka ulica 25, 2331 Pragersko, vanjo pa je povezanih 27 klubov iz cele Slovenije. Pod okriljem zveze je vsako leto organiziranih sedem pokalnih tekem, dva memoriala in dr\xc5\xbeavno prvenstvo s pi\xc5\xa1tolo in revolverjem, \xc5\xa1tiri pokalne tekme, memorial in dr\xc5\xbeavno prvenstvo s \xc5\xa1ibrenico ter dr\xc5\xbeavno prvenstvo s pu\xc5\xa1ko.'